Ritratt: Miguela Xuereb .td_uid_2_614034ca5fc13_rand.td-a-rec-img{text-align:left}.td_uid_2_614034ca5fc13_rand.td-a-rec-img img{margin:0 auto 0 0} Eritrejan ta' 40 sena ġie ikkundannat tliet snin ħabs wara li ammetta li biegħ il-passaport tiegħu lil immigrant ieħor biex seta' jidħol Malta. Mohamad Hamed Mohamad ta' 40 sena u residenti Buġibba tressaq il-Qorti l-Ħadd quddiem il-Maġistrat Noel Bartolo wara li kien arrestat il-ġurnata ta' qabel. L-Ispettur Karl Roberts spjega li fil-11 ta' Settembru, kontroll tad-dokumenti identifika lil persuna li kienet qed tivvjaġġa b'dokument li ma kienx tiegħu. Din il-persuna qal fil-Qorti li allegatament xtara l-passaport mingħand l-akkużat. Mohamad, li jaħdem fil-kostruzzjoni, mhux biss ammetta li biegħ il-passaport tiegħu imma anke li għamel rapport falz, meta lill-awtoritajiet qalilhom li kien tilfu. Huwa tressaq quddiem il-Maġistrat Noel Bartolo mill-Ispettur Karl Roberts u kellu jassistih lill-Avukat Ramon Bonett Sladden. Mohamad ġie akkużat li għen persuna tagħmel dħul illegali fil-gżejjer Maltin, għamel dikjarazzjoni falza lill-awtoritajiet u għamel rapport falz lill-pulizija. Il-Maġistrat Bartolo, wara li kkunsidra li r-raġel ammetta għall-akkużi, il-kooperazzjoni tiegħu mal-pulizija u l-kondotta kriminali tiegħu, bagħtu l-ħabs għal tliet snin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_614034ca60371_rand.td-a-rec-img{text-align:left}.td_uid_3_614034ca60371_rand.td-a-rec-img img{margin:0 auto 0 0}